Úradný vestník L 091 , 22/04/1995 S. 0035 - 0038



Smernica Komisie 95/9/ES zo 7. apríla 1995, ktorou sa mení a dopĺňa smernica 94/39/ES ustanovujúca zoznam zamýšľaných použití krmív určených na zvláštne nutričné účely zvierat KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 93/74/EHS z 13. septembra 1993 o krmivách určených na zvláštne nutričné účely [1] zvierat a najmä na jej článok 6 písm. c), keďže článok 6 písm. c) smernice 93/74/EHS ustanovuje, že opatrenia prijaté na základe článku 6 písm. a) môžu byť upravené na základe vývoja vedeckých a technických poznatkov; keďže tieto opatrenia boli prijaté smernicou Komisie 94/39/ES [2]; keďže určité nutričné účely nemohli byť spočiatku zahrnuté v zozname pre plánované použitia krmív určených pre zvieratá na zvláštne nutričné účely vzhľadom na vtedajšiu absenciu spôsobov výpočtu energetickej hodnoty krmív pre spoločenské zvieratá; keďže spôsob výpočtu tejto energetickej hodnoty bol teraz prijatý na úrovni spoločenstva a dané nutričné účely môžu byť z tohto dôvodu zahrnuté v zozname; keďže navyše zoznam zvláštnych nutričných účelov prijatý pre zvieratá čeľade koňovitých musí byť prijatý a doplnený na základe dostupných údajov; keďže opatrenia stanovené v tejto smernici sú v súlade so stanoviskom Stáleho výboru pre krmivá, PRIJALA TÚTO SMERNICU: Článok 1 Príloha k smernici 94/39/ES sa mení a dopĺňa v súlade s prílohou k tejto smernici. Článok 2 1. Členské štáty uvedú do účinnosti najneskôr do 30. júna 1995 zákony, iné právne predpisy a administratívne opatrenia nevyhnutné na dosiahnutie súladu s touto smernicou. Budú o tom bezodkladne informovať Komisiu. V prípade, že členské štáty príjmu tieto nariadenia, tieto musia obsahovať odkaz na túto smernicu alebo musia byť sprevádzané odkazom na túto smernicu v čase ich úradného uverejnenia. Postup pre takýto odkaz príjmu členské štáty. 2. Členské štáty oznámia Komisii znenie základných ustanovení vnútroštátneho práva, ktoré prijali v oblasti, na ktorú sa vzťahuje táto smernica.. Článok 3 Táto smernica nadobúda účinnosť tretí deň po jej uverejnení v Úradnom vestníku Európskych spoločenstiev. Článok 4 Táto smernica je adresovaná členským štátom. V Bruseli 7. apríla 1995 Za Komisiu Franz Fischler člen Komisie [1] Ú. v. ES L 237, 22.9.1993, s. 23. [2] Ú. v. ES L 207, 10.8.1994, s. 20. -------------------------------------------------- PRÍLOHA 1. V časti B sa za nutričný účel "Zníženie medi v pečeni" pre psov a mačky vkladajú nasledujúce nutričné účely: "Zvláštny nutričný účel | Podstatné nutričné charakteristiky | Druhy alebo kategórie zvierat | Deklarácie na označenie | Odporúčaná doba užívania | Ostatné ustanovenia | 1 | 2 | 3 | 4 | 5 | 6 | Zníženie nadmernej telesnej hmotnosti | — Nízky obsah energie | Psy a mačky | —Energetická hodnota (vypočítaná podľa metódy ES) | Do dosiahnutia žiadanej telesnej hmotnosti | V návode na používanie musí byť odporúčaný vhodný denný príjem | Výživa na zotavenie, rekonvalescencia | —Vysoký obsah energie, vysoké koncentrácie nepostrádateľných živín a vysoko stráviteľné zložky krmiva | Psy a mačky | —Vysoko stráviteľné zložky krmiva, vrátane ich úprav ak boli upravované—Energetická hodnota (vypočítaná podľa metódy ES)—Obsah n-3 a n-6 mastných kyselín (ak boli pridané) | Až do zotavenia | Ak ide o krmivá, ktoré treba špeciálne podávať hadicou, uvedie sa na obale, nádobe alebo etikete: "Podávať pod veterinárnym dozorom" | 2. V časti B sa text zvláštnych nutričných účelov týkajúcich sa čeľade koňovitých nahrádza nasledovným textom: "Zvláštny nutričný účel | Podstatné nutričné charakteristiky | Druhy alebo kategórie zvierat | Deklarácie na označenie | Odporúčaná doba užívania | Ostatné ustanovenia | 1 | 2 | 3 | 4 | 5 | 6 | Kompenzácia chronickej nedostatočnosti funkcie tenkého čreva | Glycidy, bielkoviny a tuky, ktoré sú vysoko stráviteľné v úseku tráviaceho traktu pred slepým črevom | Koňovité | —Zdroj (-e) vysoko stráviteľných glycidov, bielkovín a tukov, vrátane ich úprav ak boli upravované | Prvýkrát až do 6 mesiacov | Musí sa poskytnúť usmernenie ohľadne situácií, v ktorých je použitie krmiva vhodné a spôsobu akým má byť krmivo skrmované, vrátane častých malých dávok za deň, Uvedie sa na obale, nádobe alebo etikete: "Pred použitím alebo pred predĺžením doby použitia sa odporúča vyžiadať si stanovisko veterinárneho lekára." | Kompenzácia chronických tráviacich porúch hrubého čreva | — Vysoko stráviteľná vláknina | Koňovité | — Zdroj (-e) vlákniny —Obsah n-3 mastných kyselín(ak boli pridané) | Prvýkrát až do 6 mesiacov | Musí sa poskytnúť usmernenie ohľadne situácií, v ktorých je použitie krmiva vhodné a spôsobu akým má byť krmivo skrmované Uvedie sa na obale, nádobe alebo etikete:"Pred použitím alebo pred predĺžením doby použitia sa odporúča vyžiadať si stanovisko veterinárneho lekára." | Zníženie stresových reakcií | —Vysoko stráviteľné zložky krmiva | Koňovité | — Horčík —Vysoko stráviteľné zložky krmiva, vrátane ich úprav, ak boli upravované—Obsah n-3 mastných kyselín(ak boli pridané) | Dva až štyri týždne | Musí sa poskytnúť usmernenie ohľadne presných situácií, v ktorých je použitie krmiva vhodné | Kompenzácia straty elektrolytu pri nadmernom potení | Prevažne elektrolyty a ľahko absorbovateľné glycidy | Koňovité | — Vápnik — Sodík — Horčík — Draslík — Chloridy — Glukóza | Od jedného do troch dní | Musí sa poskytnúť usmernenie ohľadne situácií, v ktorých je použitie krmiva vhodné Ak krmivo predstavuje významnú časť dennej kŕmnej dávky, musí byť poskytnuté usmernenie aby sa predišlo riziku z náhlych zmien v charaktere krmiva. V návode na použitie uveďte: "Voda musí byť vždy dostupná!" | Výživa na zotavenie, rekonvalescencia | —Vysoká koncentrácia nepostrádateľných živín a ľahko stráviteľné zložky krmiva | Koňovité | —Vysoko stráviteľné zložky krmiva, vrátane ich úprav, ak boli upravované—Obsah n-3 a n-6 mastných kyselín (ak boli pridané) | Až do zotavenia | Musí sa poskytnúť usmernenie ohľadne situácií, v ktorých je použitie krmiva vhodné Ak ide o krmivá, ktoré treba špeciálne podávať hadicou, uvedie sa na obale, nádobe alebo etikete: "Podávať pod veterinárnym dozorom" | Podpora funkcie pečene pri chronickej pečeňovej nedostatočnosti | —Nízky obsah vysoko kvalitných bielkovín a vysoko stráviteľné glycidy | Koňovité | — Zdroje bielkovín a vlákniny —Vysoko stráviteľné glycidy, vrátane ich úprav, ak boli upravované— Metionin — Cholín —Obsah n-3 mastných kyselín (ak boli pridané | Prvýkrát až do 6 mesiacov | Musí sa poskytnúť usmernenie ohľadne spôsobu, akým má byť krmivo skrmované, vrátane častých malých dávok za deň Uvedie sa na obale, nádobe alebo etikete: "Pred použitím alebo pred predĺžením doby použitia sa odporúča vyžiadať si stanovisko veterinárneho lekára." | Podpora funkcie obličiek pri chronickej obličkovej nedostatočnosti | —Nízky obsah vysoko kvalitných bielkovín a nízky obsah fosforu | Koňovité | — Zdroj (-e) bielkovín — Vápnik — Fosfor — Draslík — Horčík — Sodík | Prvýkrát až do 6 mesiacov | Uvedie sa na obale, nádobe alebo etikete: "Pred použitím alebo pred predĺžením doby použitia sa odporúča vyžiadať stanovisko veterinárneho lekára." V návode pre použitie uveďte: "Voda musí byť vždy dostupná." | --------------------------------------------------